Woodstock (Oxfordshire)

Woodstock er en liten markedsby og verdslig sogn i Oxfordshire i England, omkring 12 km nord for Oxford. Byen deles i to, den gamle og den nye byen, av elven Glyme. I henhold til folketellingen i 2011 er befolkningen i byen på  innbyggere.«Area: Woodstock (Parish): Key Figures for 2011 Census: Key Statistics» . Neighbourhood Statistics. Office for National Statistics

Blenheim Palace, tilhørende UNESCOs liste over verdensarven. Winston Churchill ble født på Blenheim Palace i 1874 og er gravlagt i nabolandsbyen Bladon.

Edward, den svarte prinsen, den eldste sønnen og tronarvingen til kong Edvard III, ble født på godset Woodstock Manor i 1330. I løpet av hans levetid ble han jevnlig referert til som Edward av Woodstock. Under styret til den katolske dronning Maria den blodige lot sin halvsøster Elizabeth bli holdt fengslet i vakthuset til Woodstock Manor.

 Historie 
Byen har siden tidlig middelalder hatt en tilknytning til den engelske monarken. Navnet er av angelsaksisk opphav, og betyr «lysning i skogen». Dette viser til at kongene tok ut tømmer i området. I Domesday Book (1086) omtales stedet som Wodestock, Wodestok og Wodestole, og var da en kongelig skog. Andre kilder hevder at Alfred den store skal ha oppholdt seg der i 890, og at Æhelred II holdt råd der og utstedte en lov som er kjent som IX Æthelred.Se Prosophography of Anglo-Saxon England . På 1600-tallet skrev Robert Plot (Plot, R (1677). «X, § 118») at kong Alfred oppholdt seg ved Woodstock en gang rundt året 890 da han oversatte Boëthius' Filosofiens trøst (Consolatio philosophiæ) til angelsaksisk, jf. The Natural History of Oxfordshire, Oxford, s. 349 Kilden sitert av ham var et manuskript «Cotton Otho A», men intet slikt manuskript har gitt denne informasjonen. Det kan isteden ha vært manuskriptet «Cotton Otho A.x», som ble ødelagt i brannen ved Ashburnham House i oktober 1731, skjønt katalogene til Humfrey Wanley og Franciscus Junius nevner ikke dette. Griffiths, Bill (1991): Alfred's Metres of Boethius. Little Downham: Anglo-Saxon Books, , s. 13 Henrik I skal ha opprettet et menasjeri der i 1125. I 1179 ble Woodstock en by da den fikk sitt charter av Henrik II. Denne statusen har stedet beholdt til tross for det lave innbyggertallet.Pipe, Simon (Oktober 2007): «Woodstock's lost royal palace», BBC.

Prinsesse Elizabeth ble holdt som fange i Woodstock. Hun ble da plassert i porthuset til Woodstock Manor, ettersom selve herregården var i for dårlig stand til at hun kunne bo der. Mens hun var holdt fanget skrev Elizabeth et dikt: «Much suspected by [of] me, None proved can be.»Elizabeth I (4. desember 2006): «Written on a Wall at Woodstock». Luminarium: Anthology of English Literature. Anniina Jokinen, siterer Hentzner, Paul (1757) [1598]: A Journey into England, Walpole, Horace, red.; og Dodsley, J, red. (1771): Fugitive Pieces on Various Subjects II. s. 258.

På 1600-tallet ble Woodstock svært forandret, etter at hertugen av Marlborough slo seg ned der. Like utenfor Woodstock står Blenheim Palace, hvor Winston Churchill ble født i 1874.

Sognekirken, St. Maria Magdalenas kirke har en normannisk dørkarm, og et klokkespill som ringer hver time. Rådhuset er fra 1766 og ble tegnet av William Chambers, og det finnes flere bygninger fra 1600-tallet i sentrum. Chaucer's House var i en periode Geoffrey Chaucers hjem.

Byen hadde fra 1500-tallet gode inntekter fra produksjon av hansker. I senere tid er turisme viktigste inntektskilde, spesielt i forbindelse med de mange besøkende til Blenheim Palace. Oxfordshire Museum er plassert i Fletcher's House, en stor historisk bygning i sentrum.

 Referanser 

 Litteratur 
 Aston, Michael; Bond, James (1976): The Landscape of Towns. Archaeology in the Field Series. London: J.M. Dent & Sons Ltd., , s. 94, 165, 171
 Ballard, Adolphus (1896): Chronicles of the royal borough of Woodstock. Compiled from the borough records and other original documents. Oxford: Alden & Co.
 Beeson, C.F.C. (1989) [1962]: Clockmaking in Oxfordshire 1400–1850, 3. utg., red. A.V. Simcock, Oxford: Museum of the History of Science, , s. 24, 73.
 Crossley, Alan et al (1990): A History of the County of Oxford. Victoria County History. 12: Wootton Hundred (South) including Woodstock. London: Oxford University Press for the Institute of Historical Research, , s. 254–267.
 Jenkins, S.C. (1987): The Woodstock Branch. Wild Swan Publications. .
 Marshall, Edward (1873): The early history of Woodstock manor and its environs, in Bladon, Hensington, New Woodstock, Blenheim: with later notices. London & Oxford: James Parker & Co.
 Sherwood, Jennifer; Pevsner, Nikolaus (1974): Oxfordshire. The Buildings of England. Harmondsworth: Penguin Books, , s. 856–859

 Eksterne lenker 

 Wake Up to Woodstock – guide til hendelser, nyheter, tjenester
 Woodstock Guide – guide til hendelser, nyheter, tjenester
 Woodstock Website – guide til hendelser, nyheter, tjenester

Kategori:Byer i Oxfordshire
Kategori:Domesday Book